เซียนหุ้นมอง SET เดือนนี้ลุ้นแตะ 1,600 จุด ชู Theme หุ้นเด่นแกร่งกว่าตลาด
เซียนหุ้นมอง SET เดือนนี้มีสิทธิ์แตะ 1,600 จุด ชู Theme หุ้นเด่นเก็งขึ้นนำตลาด กลยุทธ์การลงทุน: คาด SET sideway up สู่ต้าน 1587/1600จุด ในเดือน พค 2015 และยังมองภาพตลาด 2Q15 ขึ้นในกรอบ 1480-1675จุด
12 พ.ค. 2558

บมจ.หลักทรัพย์ โนมูระ พัฒนสินระบุในบทวิเคราะห์(12 พ.ค.)ว่า แนวโน้มการลงทุนเดือน พค 2015 น่าจะเป็นจุดที่นักลงทุนกังวลเหมือนเช่นทุกปี เนื่องจากสถิติการลงทุนในเดือนนี้ไม่ค่อยสดใส กล่าวคือ ในช่วง 5 ปีหลังสุด SET ปรับฐานในเดือนนี้ถึง 4 ครั้ง ผลตอบแทนติดลบเฉลี่ยราว -2.6%  หรือช่วง 10 ปีหลัง ผลตอบแทนเฉลี่ยต่ำเพียง 0.05% ด้วยโอกาสเพียง 50% จึงมีคำกล่าวที่ว่า “Sell in May and Go away” เป็นเครื่องเตือนใจนักลงทุน
อย่างไรก็ตามในภาพการปัจจุบัน CNS ประเมินตลาดหุ้นไทยกำลังตอบรับความผิดหวังต่อการฟื้นตัวของเศรษฐกิจไทยที่มีลักษณะฟื้นตัวแบบค่อยเป็นค่อยไปมากพอสมควรแล้ว ขณะที่การใช้นโยบายการเงินผ่อนคลายต่อเนื่องของ กนง.(มีการปรับลดดอกเบี้ยนโยบาย 2 ครั้งติดต่อกัน จาก 2% สู่ 1.5% และ Nomura คาดว่าจะมีการลดลงอีก 0.25% ในการประชุม 10 มิย นี้)
ผสานกับความคาดหวังบวกของนโยบายภาครัฐฯที่มีการกระตุ้นผ่านการเบิกจ่ายที่เร่งตัวขึ้น (G) และแผนการลงทุนโครงสร้างพื้นฐาน (ครม. เตรียมอนุมัติรถไฟฟ้า 3-6 สาย ในเดือน พค นี้, ประมูลโครงการ Motor way 3 เส้นทาง คาดเส้นทางแรก พัทยา-มาบตาพุต 2.02หมื่นล้าน ประมูลก่อน) จะเป็นตัวแปรฟื้นความเชื่อมั่นของการลงทุน และเศรษฐกิจในไตรมาส 2/15 มีทิศทางของการฟื้นตัวที่ดีขึ้น เป็นปัจจัยหนุนตลาด ในสถานการณ์ที่ผลตอบแทนพันธบัตรรัฐบาลโลก(Yield Curved) และไทย ยังคงมีแนวโน้มตกต่ำต่อเนื่อง จากนโยบายการเงินผ่อนคลาย ทำให้สินทรัพย์เสี่ยงยังมีเสน่ห์ด้านผลตอบแทนจากการลงทุน โดยมีตัวแปรสำคัญที่นักลงทุนต้องติดตาม คือ ภาพรวมผลประกอบการณ์ของกลุ่ม Real Sector ไตรมาส 1/15  ที่จะทยอยออกมาทั้งหมดกลางเดือน พค นี้ 
โดย 98 บริษัทที่ Consensus คาด จะมีกำไร 1.22 แสนล้านบาท ลดลง 12.1% จากปีก่อน แต่ Turnaround จากขาดทุนในไตรมาส 4/14 ซึ่ง CNS มีมุมมองว่าหากฐานกำไรส่วนใหญ่ออกมา Inline/Positive Surprise ต่อตลาด จะเป็นจุดเปลี่ยนสำคัญที่ทำให้ประมาณการตลาดของ Consensus สิ้นสุดการ Downgrade Revision
โดยล่าสุดมีสัญญาณบวกจาก SCC และ PTTEP ที่รายงานงบนำร่อง ดีกว่าตลาดคาด 12% และ 38.5% ตามลำดับ  ซึ่ง Momentum ในส่วนนี้จะหนุน SET มีภาพของการฟื้นตัวดีกว่าที่ตลาดคาด ทำให้ CNS ประเมิน SET ในเดือนนี้อยู่ในช่วงของการฟื้นตัวต่อเนื่อง แนวต้าน 1,587/1,600จุด(Best 1,620จุด) โดยมีแนวรับที่ 1,511/1,500 จุด(Worst Case 1,480จุด)
กลยุทธ์การลงทุน: คาด SET sideway up สู่ต้าน 1,587/1,600จุด ในเดือน พค 2015 และยังมองภาพตลาดไตรมาส 2/15 ขึ้นในกรอบ 1,480-1,675จุด 
โดยกลุ่มที่จะนำตลาดในเดือน พค 2015 คือ PTT, PTTGC, BANPU จากทิศทางโภคภัณฑ์ที่ฟื้นตัวต่อเนื่อง ผสานหุ้นได้ประโยชน์จากดอกเบี้ยต่ำ ADVANC, INTUCH, QH, SIRI, ASK
ผสานหุ้น Theme เด่น 1) Theme Summer Play(ICHI, CBG, MAJOR, MONO) 2) กลุ่ม Bottom Play(CPF, CPALL, ROBINS, BANPU, SPA) 3) กลุ่ม Earnings Play 1Q15 (ERW, SPA, TIPCO, CPALL, ROBINS, CBG, ICHI, ILINK, SYMC, SIRI)  และ 4) กลุ่มงาน EPC &amp; ระบบส่งไฟฟ้า(DEMCO, GUNKUL, TRT) โดยเลือก Portfolio Top picks MAY 15 CBG, ICHI, SPA, SIRI, CPF, ROBINS / Dark Horse SYNTEC, BJCHI, PLANB, RCL, SGP, NOK